ਮੋ ਯਾਨ
ਮੋ ਯਾਨ (17 ਫਰਵਰੀ 1955) ਚੀਨੀ ਲਿਖਾਰੀ ਅਤੇ ਨੋਬਲ ਇਨਾਮ ਜੇਤੂ ਹੈ। 2012 ਈ ਵਿੱਚ ਯਾਨ ਨੂੰ ਸਾਹਿਤ ਦਾ ਨੋਬਲ ਖਿਤਾਬ ਨਵਾਜ਼ਿਆ ਗਿਆ। ਇਸ ਨਾਲ ਯਾਨ ਚੀਨ ਦਾ ਨੋਬਲ ਇਨਾਮ ਜਿੱਤਣ ਵਾਲਾ ਪਹਿਲਾ ਸ਼ਖ਼ਸ ਬਣ ਗਿਆ। ਯਾਨ ਦੇ ਬਚਪਨ ਦਾ ਨਾਂ ਗੁਆਨ ਮੋਏ ਹੈ। ਨਾਵਲਾਂ ਤੋਂ ਇਲਾਵਾ ਯਾਨ ਨਿੱਕੀਆਂ ਕਹਾਣੀਆਂ ਅਤੇ ਲੇਖ ਵੀ ਲਿੱਖਦਾ ਹੈ। ਯਾਨ ਦੀਆਂ ਕਈ ਕਿਤਾਬਾਂ ਦਾ ਤਰਜੁਮਾ ਅੰਗਰੇਜ਼ੀ, ਫਰਾਂਸੀਸੀ, ਜਾਪਾਨੀ ਅਤੇ ਹੋਰਨਾਂ ਭਾਸ਼ਾਵਾਂ ਵਿੱਚ ਹੋ ਚੁੱਕਾ ਹੈ। 2012 ਤੋਂ ਪਹਿਲਾਂ ਉਹ ਦੋ ਨਾਵਲਾਂ (ਜੋ ਫਿਲਮ ਰੈੱਡ ਸ਼ੋਰਗਮ ਦਾ ਆਧਾਰ ਬਣੇ) ਲਈ ਪੱਛਮੀ ਪਾਠਕਾਂ ਵਿੱਚ ਮੁੱਖ ਤੌਰ ਤੇ ਜਾਣਿਆ ਜਾਂਦਾ ਸੀ। ਉਹਦੀ ਮੌਲਿਕਤਾ 'ਐਂਦਰਜਾਲਿਕ ਯਥਾਰਥਵਾਦ' ਦੇ ਜ਼ਰੀਏ ਲੋਕ ਕਥਾਵਾਂ, ਇਤਹਾਸ ਅਤੇ ਸਮਕਾਲੀਨ ਨੂੰ ਵਿਲੀਨ ਕਰਨ ਵਿੱਚ ਹੈ ।